John Montgomery (ratsastaja)

John Carter "Jack" Montgomery (22. marraskuuta 1881 Elizabethtown, Kentucky – 7. kesäkuuta 1948 Washington (DC)) oli yhdysvaltalainen kenttä-, este- ja kouluratsastaja sekä poolonpelaaja.

Montgomery osallistui Tukholman olympialaisissa 1912 ratsastuksessa samalla hevosella, Deceivellä, neljään eri lajiin. Hän sijoittui esteratsastuksen joukkuekilpailussa neljänneksi, kouluratsastuksessa 20:nneksi, kenttäratsastuksen henkilökohtaisessa kisassa yhdeksänneksi ja sai pronssimitalin joukkuekenttäratsastuksesta. Montgomery oli vuoden 1920 olympiakisoissa mukana poolossa, jossa Yhdysvallat voitti pronssia.

Montgomery palveli ensimmäisessä maailmansodassa ja yleni everstiksi saakka. Hän työskenteli armeijassa vuoteen 1926 saakka, kunnes erosi huonon terveydentilansa takia. Montgomery liittyi First Boston Corporation -yritykseen ja nousi johtajaksi saakka firmassa, josta tuli Yhdysvaltain suurin investointipankki.

Lähteet 

 Montgomeryn profiili sports-reference.com -sivustolla   

Yhdysvaltalaiset kenttäratsastajat
Yhdysvaltalaiset poolonpelaajat
Yhdysvaltalaiset esteratsastajat
Yhdysvaltalaiset kouluratsastajat
Yhdysvaltalaiset olympiamitalistit
Vuonna 1881 syntyneet
Vuonna 1948 kuolleet